Algav saade on valminud koostöös Joyce Meyer Teenistuse toetajatega.
Kui sa ei õpi nende valdkondadega oma elus tegelema,
oled vaid kui üks võlts pühak,
kes otsekui kusagil pilvel hõljudes laulab: "Alistan Sulle kõik!"
IGAPÄEVAELU RÕÕMUD
Jumal on sinu vaimus nagu üks suur magnet.
Ta tõmbab sind pidevalt enda ligi, et Ta võiks olla sinu juht.
Tavaliselt on hing suureks probleemiks.
Püha Vaim räägib meile Jumalast; me suhtleme Temaga vaimu läbi,
saame ilmutusi seal ja seal asub ka me südametunnistus.
Hing ei räägi midagi Jumalast.
Sinu ristilöömata hing räägib sinust endast.
See on sinu isiksus.
See räägib sellest, mida sina tahad, mõtled ja tunned.
Oma hinge kaudu ei saa sa ühendust mitte Jumalaga, vaid iseendaga.
Hinges kohtud iseendaga.
Maailmaga suhtlemiseks on vaja ihu.
Hing on seega keskne osa ja äärmiselt oluline.
Jumal aga tahab su hinge okupeerida, et see oleks vaimuga üks.
Siis need kaks töötavad läbi sinu ihu ja maailm näeb läbi sinu Jumalat.
Jeesus ütles, et kes on näinud Teda, on näinud Isa.
"Kui oled näinud mind, siis oled näinud Isa."
See toimis, kuna Tema hinges polnud pattu.
Hing ütleb sulle, mida sina tahad, mõtled ja tunned.
Tänase kõne teemaks on: "Ma tahan, ma mõtlen, ma tunnen."
Just see kõik toimub pidevalt me sees.
Ma tahan, ma arvan, ma tunnen...
Kas see pole tõsi?
Räägime kogu aeg hoopis Jumalale, mida tahame, arvame, tunneme.
Samas, kui peaksime paluma seda, mida Jumal mulle tahab.
Et Ta õpetaks mind enda moodi mõtlema ja tundma.
Aga ei, me räägime Talle kogu aeg, mida meie tahame, arvame, tunneme.
Räägime kõigile, kes viitsivad kuulata, mida meie tahame ja arvame.
Me hinges on takistused, mis peavad saama eemaldatud.
Seda nimetatakse enesele suremiseks.
Räägime sellest homme, nii et katsu sa koju jääda!
Siia tulles parem õpi neid valdkondi oma elus tundma,
sest muidu oled vaid kui võlts pühak,
kes kusagil pilve peal hõljudes laulab: "Alistan Sulle kõik!"
Hõljud kuskil aupilvel ringi.
"Kiitus Jumalale! Tänu Jeesus!"
"Soovin, et Kurat jätaks mind rahule."
"Jumal, kui Sa ei too mu ellu läbimurret , siis ma ei jaksa enam!"
Parem õpi tundma Püha Vaimu tugevust ja väge
ning ütle, et suudad kõik Temas, kes teeb sind vägevaks.
"Elan Jumala auks.
Oluline pole see, mida mina tahan,
sest ma nagunii ei tea, mida ma tahan.
Ainuüksi Jumal teab, mida ma tegelikult tahan."
Mina palun nii.
See on natukene ohtlik, aga saa sellest üle.
"Jumal, kui see, mida tahan ja palun, pole minu jaoks hea,
siis palun ära anna seda mulle."
Kõige hullem ongi see,
kui meil on hunnik asju, mis pole Jumala tahe.
Jumal on meie usu alustaja ja lõpetaja,
kuid Ta ei pea lõpetama midagi, mida Ta pole alustanud.
Meile meeldib ise asju alustada ja sattuda siis segadusse,
mis paneb meid Kuradit süüdistama.
Inimlikul loomusel on võimekus kiiresti alustada.
"Tänu Jumalale, mul on üks igavesti vinge idee!"
Võid ka teised oma ideega kaasata ja siis olete koos selles loos.
Siis sõitlete koos Kuradit ja olete ühel meelel.
Jumal aga ei tee midagi.
Siis sõitleme veel rohkem Kuradit ja palvetame rohkem. Isegi paastume.
"Jumal, palun, kui palun midagi, mis pole Sinu tahe,
siis ära anna seda mulle.
Kõige hullem on see, kui olen kohas, kuhu Sa ei ole mind mõelnud."
Vanaks saamisega kaasnevad oma kasud.
Kurb on see, et mõistad elu alles siis, kui vaatad tagasi.
Kuid elama pead siiski edaspidi.
See on osa meie teekonnast.
See pole halb, kui jätkame õppimist.
Pole vaja teha samu rumalaid asju ikka ja jälle. Terve elu.
Kõige paremad õppetunnid olen saanud valesid asju tehes.
Olen saanud aru, et seda ei peaks enam tegema.
Seega, meil on hing, millega tegeleda.
Vajame täielikku alistumist Jumalale.
Peame tundma Jumala teid.
Oli aeg, mil kristlust kutsuti vaid "teeks".
Sest see raamat näitab meile elamiseks teed.
Jumalal on teed.
Ta ütleb, et Tema teed on kõrgemad kui meie teed.
"Minu mõtted on kõrgemad, kui teie mõtted."
Jumala teed toovad me ellu rõõmu.
Miks me siis punnime vastu, et elada oma teedel
ja oleme õnnetud?
Kui paljud on olnud liiga kaua õnnetud kristlased?
Maailm on täis õnnetuid kristlasi, kuid kristlased ei tohiks olla õnnetud.
Jeesus ütles, et Tema tuli selleks, et meil oleks elu
ja et me naudiksime seda.
Et seda oleks ülirohkesti ja see ajaks lausa üle.
Üleloomulik rõõm ja üle mõistuse rahu.
Võimekus teha kõike, mis vaja hea suhtumise ja naeratusega.
Saad kõike teha õige suhtumisega ja käia samal ajal vaimuviljades.
Kelle jaoks see kõik siis on? See on meie jaoks.
Rõõm on normaalne atmosfäär, kus Jumala lapsed peaks elama.
Rahu peaks olema meie jaoks normaalne.
Vahel, kui meil on rahulik päev, siis oleme üllatunud.
"Kiitus Jumalale, kuid kust see siis nüüd tuli?"
Peame tegelema selle rumala hingega.
Ma tahan, arvan ja tunnen.
Tahan rääkida nendest kolmest valdkonnast.
Kui sa ei tea nendest midagi, siis sa ei saa elada seda elu,
mille eest Jeesus suri.
See ei tähenda, et sa ei pääse taevasse.
Kuid sul pole seda elu, mille eest Jeesus suri, et sul oleks.
Räägime tahtest.
Las ma tutvustada sulle su hinge.
Mina tahan.
Suur osa meist on põikpäine ja mässuline tahe.
Peame ennast targemaks, kui tegelikult oleme.
Me püüame isegi Jumalale nõu anda.
Oled sa vahel Jumalale nõu andnud, et kuidas võiks probleemi lahendada?
Mina olen.
"Jumal, kas oled mõelnud selle tegemisele?"
Olen juba piisavalt kaua maa peal elanud,
et soovida veeta oma ülejäänud elu rahus ja rõõmus.
Samas lootes aidata nooremaid, et nad jõuaksid nendeni varem.
Siis vähemalt on mu kogetud valul mingigi eesmärk.
Vaatame 1.Korintlastele 13:11
"Kui ma olin väeti laps, siis ma rääkisin nagu väeti laps,
mõtlesin nagu väeti laps, arutlesin nagu väeti laps.
Aga kui ma sain meheks, jätsin ma kõrvale väeti lapse kombed."
Piibel ütleb, et kui me pole nagu lapsed,
ei saa me taevariiki.
Üks asi on olla laps ja teine asi on käituda lapsikult.
Jumal tahab, et tuleksime Tema juurde kui lapsed - usaldades.
Uskudes ja kiiresti andestades.
Kuid samas Ta soovib ka, et saaksime täiskasvanuks.
Ehk siis ühtpidi peame olema enam laste sarnased,
kuid samas loobuma oma titelikust käitumisest.
Näiteks: küps kristlane peaks olema õnnelik ka siis,
kui ei saa oma tahtmist.
Küps kristlane peaks olema suuteline kiiresti andestama,
kui teda solvatakse või talle haiget tehakse.
Seda nii, et sa ei kannata selle all üldse.
Sa andestad väga kiiresti.
Otsustad andestada juba siis, kui keegi alles hakkab solvama.
Te ei plaksuta selle peale nii nagu peaks.
Vaatame Galaatlastele 4:1-2.
Kui paljud on täna pahased? Paljud on kellegi peale pahased.
Sa arvad, et on õige oma viha õigustada,
kuid seda ei saa õigustada.
Mitte miski ei toimi enne, kui oled andestanud.
Isegi siis, kui koged, et asi on nii ebaõiglane.
Sa ei saa olla ühtaegu vihane ja õnnelik.
Galaatlastele 4:1
"Ma tahan öelda: Niikaua kui pärija on väeti laps ..."
Need oleme meie. Oleme Jeesuse Kristuse pärijad.
Jeesus ütles, et kõik, mis on Isal, on ka Temal ja Ta annab selle meile.
Kõik, mis on minul ja Davel, on meie laste pärand.
Kui nad just ei tee midagi väga rumalat.
Kõik, mis on Jumalal...
Tahan, et sa mõistaksid, et see on sinu jaoks.
Mitte kellegi teise jaoks siin hoones.
Kõik, mis on Jumalal
ja mida Jeesus oma kannatustega, ristisurmaga
ja radikaalse sõnakuulelikkusega võitis, on nüüd sinu.
Kõik.
Rõõm, rahu, vägi, võit, vabadus, vajaduste täitmine, viljakas elu.
Kõik, mis on Isal, on sinu oma.
Oled pärija.
Sa ei pea seda välja teenima ega seda väärt olema.
Sa ei saa seda osta ega selle nimel rabada.
Nagu sinu lapsed saavad osa sinu töö viljast,
nii saad sina osa Jeesuse omast.
Vaata seda.
"Ma tahan öelda: Nii kaua, kui pärija on väeti laps,
ei erine ta milleski orjast, ehkki ta on kõige isand,
vaid ta on eestkostjate ja majapidajate meelevalla all
kuni isa määratud tähtajani."
Isegi, kui oleme Kristuse pärijad, mis on Jeesuse verega pitseeritud,
ei saa me seda siiski kätte ega koge seda reaalselt,
kui jääme väikesteks lasteks, kes ei suuda vastutust kanda.
Oleme ikkagi lapsed. Jumal armastab meid.
Kuid Ta armastab meid liiga palju,
et mitte anda meile midagi, mis hävitaks meid.
Öeldakse, et imeline on see,
kui mees või naine toob kõige eest au Jumalale.
Kas tead, et Jumalal on raske leida kedagi,
kes annaks Talle kogu au?
Kes ei hakka teisi inimesi halvasti kohtlema,
arvates, et on lõpp tegijad?
Sul võib olla oma firma ja sa võid olla selle omanik,
kuid see ei tähenda, et võid oma töölisi halvasti kohelda.
Kui oled tark, siis maksad neile hästi
ja kohtled neid nii nagu sina tahaksid, et sind koheldaks.
Hindad neid ja hoolitsed nende eest.
Kui seda teed, saab Jumal sind rohkem õnnistada.
Me kõik tahame palju asju,
kuid me pole paljude asjade jaoks valmis.
Tänu Jumalale, et Ta ei anna neid meile.
Kas teadsid, et raha võib sind hävitada?
Finantsiline õnnistus võib sind hävitada.
Kui sa ei oska sellega õigesti ringi käia.
Paljud ütlevad mulle:
"Joyce, kui mul oleks miljon dollarit, siis annaksin selle sulle."
Kuid kas andsid täna selle viieka, mis sul oli?
Kui me pole ustavad väikestes asjades,
siis me pole seda ka suurtes.
Miks paluda Jumala käest uut autot, kui vana on räpane?
Miks paluda Jumala käest uut kodu, kui sa vanagi eest hoolt ei kanna?
"Oh, õde Joyce, räägi juba millestki muust!"
Kui paljud saavad aru, millest ma räägin?
Torgin sind selleks, et sa üles kasvaksid.
Minus on üks kirg ja see on olnud minus 32 aastat.
See on minu elu kutsumine.
Jah, olen evangelist.
Mulle meeldib, kui inimesed saavad päästetud.
Läbi meie teenistuse on sajad tuhanded saanud päästetud.
Kuid minu elu peamine kutsumine on usklike jaoks,
et aidata neil küpseda ja kasvada Jumalas,
et nad saaks kätte selle, mille eest Jeesus suri.
See toob naeratuse Jumala suule.
Minu jaoks on kõige hullem maha surutud, õnnetu, nõrk
ja virisev usklik.
"Oh Jeesus, loodan, et saan siin maailmas kuidagi hakkama!"
Ei!
Kui asetad hommikul oma jalad maha, siis põrgu värisegu.
Peame selles osas täiskasvanuks saama.
On aeg loobuda oma lutipudelist ja mähkmetest.
On aeg olla õnnelik ka siis, kui ei saa oma tahtmist.
Suudan armastada inimesi ka siis, kui nad pole armastusväärsed.
Saan käia Vaimu viljades.
Kuid ma ei saa seda teha ilma Jumala abita.
Seetõttu teen Jumala armust ja abiga koostööd koos Püha Vaimuga,
et saada need asjad paika.
Peame kasvama üle oma tahtmistest, arvamustest ja tunnetest.
Ole hommikul enne palvet valmis ütlema,
et sa pole kellegi peale pahane ega kanna endas andestamatust.
Piibel õpetab, et enne, kui palvetad, andesta
ja lase lahti sellest, kui oled kellegi peale pahane.
Siin peab olema vihaseid inimesi,
sest iga kord, kui hakkan sellest rääkima,
on osa publikust vaiksed.
"Kas peaksin nüüd kõik muutma?"
"See on vaid tunne, ma ei saa sinna midagi parata."
Tõsi, paljudel kordadel sa ei saa oma tundeid muuta,
kuid sa saad oma tegusid muuta.
Võib-olla peaksid tegema seda, mida Piibel õpetab.
Palveta oma vaenlaste eest ja õnnista neid.
Lõpeta nendest halvasti rääkimine
ja saada neile lisaks eriline kingitus.
"No ma ei tea, see on nüüd küll juba liiast!"
Olgu, pean oma sõnumi juurde tagasi minema.
Ristija Johannes oli Jeesuse eelkäija.
Ta jutlustas ja ristis inimesi.
Kuid siis astus Jeesus esile.
Juhtus midagi huvitavat.
Pea meeles, et need olid inimesed nagu sina ja mina.
Johannese 3:22
"Pärast seda läks Jeesus oma jüngritega Juudamaale;
ta viibis seal koos nendega ja ristis.
Ka Johannes oli Ainonis Salimi lähedal,
sest seal oli palju vett,
ja inimesed tulid sinna ja lasksid end ristida,
sest Johannest ei olnud veel vangi heidetud.
Siis hakkasid Johannese jüngrid ühe juudiga
puhastamiste üle vaidlema.
Ja nad tulid Johannese juurde ja ütlesid talle:
Rabi! See, kes oli sinuga sealpool Jordanit
ja kellest sa tunnistasid,
vaata, ka see ristib ja kõik lähevad tema juurde.”
Johannese jüngrid olid kadedad,
et Jeesus ja Tema jüngrid samuti ristisid.
Neile tundus, et nad kaotavad rahvast.
Kõlab nagu mõni kogudus, millest oled kuulnud?
Kui uus jutlustaja tuleb linna ja rahvas läheb sinna,
siis osta neile helitehnikat.
Palveta nende edu eest.
Johannes vastas.
See oli mees, kes ei elanud oma tahtmiste, arvamuste ja tunnete järgi.
"Johannes kostis:
Keegi ei suuda võtta midagi, kui see ei ole temale antud taevast.
(Ei ole teist teed, kui olla rahul sellega, mis sulle taevast antud.)
Teie ise olete mu tunnistajad, et ma ütlesin,
mina ei ole Messias, vaid ainult tema eele läkitatu.
Tema peab kasvama, aga mina pean kahanema.”
Mulle meeldib see, kuna Johannes oli küps
ja keegi ei saanud tema rahu ära varastada.
Kas tead, kui paljud kristlased, kellel on tänapäeval oma teenistused,
oleksid sellises olukorras lõpetanud kasvamise, olles kadedad
ja muretsedes rohkem oma reputatsiooni pärast.
Nad nagu ei tahaks maad kaotada.
Johannes teadis, kes ta on Kristuses.
Ta teadis, miks ta saadeti.
Ta ei tahtnud teha midagi, mida Jumal tal teha ei käskinud.
"Kui Jumal on minuga selles töös lõpetanud,
siis olen pigem õnnelik.
Teen parem seda, mida Tema tahab, sest kõik tuleb nagunii taevast.
Kui Ta mulle midagi muud ei anna, siis olen siin õnnelik."
Kas mõistad seda?
Mõtled ehk, et sinu töö on mõttetu
ning sa tahaks karjääriredelil üles ronida ja olla keegi tähtis.
Muidu oled terve elu ebakindel ja õnnetu.
Miks sa lihtsalt ei tee seda, milles oled osav?
Tee lihtsalt seda, milles oled osav!
Kui sulle meeldib koristada, siis korista.
Kui sulle meeldib kokata, siis kokka.
Kui sulle meeldib lapsi hoida, siis hoia lapsi.
Kui tahad olla kodune ema, ole kodune ema.
Sa ei pea minema ja tegema karjääri ega omama kõrgharidust.
Tee seda, milles tunned end mugavalt.
Mina tahan teha seda, mida mina teen.
See ei tähenda, et olen teistest parem.
Ma olen lihtsalt kutsutud seda tegema.
Me vaatame alati kellegi teise peale.
"Peaksin ikka kooris laulma."
"Kui laulan kooris, siis peaksin ka juba ülistusjuht olema."
Tahame alati seda, mis on kellelgi teisel.
Ahnus - see rohesilmne koletis.
Johannes ütles: "Õpi rahul olema sellega, mis on."
Pea meeles, et kõik, mis Jeesus oma sõnakuulelikkusega võitis,
on nüüd meie oma.
Peame Kristuses kasvama, et see vastu võtta.
Vaimulik küpsus on väga oluline.
Pakun sulle 4-tunnilist õpetust "Minu süda - Kristuse kodu".
Palju keskendub sellele, et Kristus on meis, Jumala au lootus.
Sina oled Jumala koda, Ta elab sinus.
See teeb sinust täiesti erineva olendi.
Kui Jumal tuleb sinusse elama, siis oled uus loodu.
Kui sa ei mõista neid asju, siis õpi selle kohta.
See on oluline, et sa tead neid asju.
Mitte ainult seda, kes on Jumal, vaid ka kes sina oled Temas.
See annab sulle kindlust, julgust ja südikust, et elada seda elu,
mida Jumal sulle soovib.
Püsi veel kanalil, kuna mul on veel midagi olulist jagada.
Hangi endale 4-tunnine õpetus "Minu süda - Kristuse kodu".
Õpi elama rahus ja võidus juba täna.
Tellimiseks kasuta infot ekraanil.
On sul hetk?
Vaata seda.
Jumal annab meile väge, et näha hetkest kaugemale.
Lootus on nii väeline.
Mida saab Kurat sulle teha, kui sa keeldud mitte lootmast?
Lootus on ootus, et midagi head saab sündima mulle.
Midagi head saab juhtuma minuga.
Jumal on paljusid asju... Pole midagi, mida Ta ei ole.
"Jumal pole sinu peale pahane"
Kui oled mu saadete regulaarne vaataja,
siis võime öelda, et olen su vaimulikus kasvus osaline.
Toidan sind iga päev Jumala Sõnaga
ja loodan, palvetan ning usun, et see tõesti aitab sind.
Seetõttu palun sinul omakorda hakata meie partneriks.
Usun, et Jumal tahab sedasi tegutseda - olles partnerid.
Partnerlusest tuleb suur kasu.
Sinu eest palvetatakse iga päev.
Meil on oma konkreetne palvetuba,
kus terve päeva palvetatakse meie partnerite pärast.
Usu rakendamine toob sulle rõõmu.
Oluline on ka välja jagada, mitte ainult vastu võtta.
Partnerlusel on suur kasu.
Kui sina külvad Jumala kuningriiki, siis saad ka finantsiliselt lõigata.
Kui osaled teiste inimeste eludes, siis su rõõm kasvab.
Usun, et sinu partnerlus puudutab ka sinu lapsi.
Kui nemad näevad sinu eeskuju, siis nad mõistavad,
kui oluline on ka anda ja mitte ainult võtta.
Kutsume sind partneriks.
Oleme rahul iga summaga, mida saad igakuiselt anda.
Palume vaid, et teeksid oma parima ja oleksid pühendunud.
Võid meile kirjutada ja teada anda, et soovid hakata me partneriks.
Hindame seda väga.
Tähendad meie jaoks palju.
Hindame oma partnereid,
kes teevad selle ülemaailmse teenistuse võimalikuks.
Üheskoos toidame näljaseid, riietame vaeseid
ja kuulutame rahvastele evangeeliumi.
Palun võta meiega ühendust.
Saada oma palvesoove. Tutvu õppematerjalidega.
Tutvu jutlustamisgraafikutega.
Ühine meiega partnerluses,
kui jagame Kristuse armastus üle maa.
Tõlge: Anne-Ly Roos
Eelnev saade valmis koostöös Joyce Meyer Teenistuse toetajatega